**210125**

**Евангелина Бут**

***«Бұл күнәкар дүниенің өмір сүру салтын үлгі етпеңдер, қайта, ой-тілектерің Құдайдың жаңартуымен түбегейлі өзгерсін! Осылай сендер Оның еркін — ненің игілікті, ұнамды және кемелді екенін ажырата білетін боласыңдар.»***

***(Римдіктерге 12:2)***

Мыңдаған ер адамдар, Евангелина Буттан, оларға тұрмысқа шығуын сұрады. Олардың арасында, Бавариядағы миллионерлер, фермерлер, кәсіпкерлер, балықшылар және тағы басқалары болды. Ол тіпті жетпіс жасқа толған кезде де ұсыныстардың көп болғаны соншалық, хатшысы оны осы хаттармен мазалауды қажет деп те санаған жоқ. Ол актриса немесе кино жұлдызы болған жоқ, бірақ оның әлем бойынша 86 елінде Ізгі хабардың хабаршысы болған отыз сегіз мың ізбасарлары болды. Оның аты Евангелина Бут болатын және ол «Құтқару армиясын» басқарды. Зейнеткерлікке шыққаннан кейін, жасы әлі 18-де сияқты, ол суға сүңгіп, көп жүзетін. Ол таңғажайып әйел - администратор, музыкант және мыңдаған адамдардың досы болды. Сұхбатында ол өзінің құпиясы келесіде екенін айтты: «Мен басқалар үшін өмір сүремін. Менің ең үлкен тілегім - кез-келген мұқтаж болған адамға көмектесу, өйткені мен бұған дейін де осыған ұқсас нәрсені бастан өткердім».

Тағы бір әйел, Евангелина Буттың замандасы - Хетти Грин есімді әйел. Ол бір кездері Америкадағы ең бай әйел болған. Ол қайтыс болғаннан кейін, артынан 75 миллион доллар қалдырса да, ол өмір бойы ақшасын қатты үнемдейтін. Қыста осы миллионер-әйел жылыну үшін киімдерін газеттермен толтыратын. Ол екі теміржол станцияларының иесі болғанымен және барлық ірі компаниялардың акцияларына ие болғанымен, Пульман жатақханасындағы орынға ақша жұмсағаннан гөрі, түні бойы қарапайым жолаушылар вагонында отырғанды ​​жөн көретін. Бірде, жаздың өте ыстық күнінде, достары оны, күннен қатты қызып тұрған шатырдың астынан тапты. Ол ол жерде не істеп жатты деп ойлайсыз? Өзінің бұрынғы киімдерін, түрлі түсті киімдерден, ақ түсті киімдерді ажыратып жатты, өйткені керексіз киімдерді жинап алып кететін адам сұрыпталып өткізілген киімдер үшін бір центке артық төлейтін екен. Ақыр соңында, ол өзінің байлығын ешкімге қалдырмай қайтыс болды.

Евангелина Буттың Хетти Гриннен ерекшелігі неде?

Біріншіден, оның жомарттығы мен ақкөңілдігі. Ол өзінің бәрін адамдарға арнады. Оның тілегі басқа адамдардың өмірін өзгертуге тырысу еді, осылайша ол: «Ең болмағанда олардың өмірлерін сәл жеңілірек ету – менің арманым, өйткені мен олардың жолымен жүріп өтіп, бәрін өз басымнан өткіздім» - деген еді.